|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Paskaidrojuma raksts Madonas novada pašvaldības 2023. gada 26. oktobra saistošajiem noteikumiem Nr. 16 "Par nekustamā īpašuma nodokļa atvieglojumu noteikšanu Madonas novada pašvaldībā"**   |  |  | | --- | --- | | **Paskaidrojuma raksta sadaļas** | **Norādāmā informācija** | | Saistošo noteikumu mērķis un izdošanas nepieciešamības pamatojums | Saistošo noteikumu mērķis ir sniegt atbalstu noteiktām nekustamā īpašuma nodokļa maksātāju kategorijām, samazinot ģimenes budžeta izdevumu apmēru fiziskām personām vai saimnieciskās darbības izmaksu apmēru juridiskām personām, ja tās atbilst pašvaldības noteiktajiem kritērijiem.  Madonas novada pašvaldībā ir spēkā 2021. gada 19. oktobra saistošie noteikumi Nr.13 „Par nekustamā īpašuma nodokļa atvieglojumu noteikšanu Madonas novada pašvaldībā” (turpmāk – saistošie noteikumi Nr.13), kuri izdoti saskaņā ar likuma “Par pašvaldībām” 14. panta pirmās daļas 3. punktu, kā arī uz likuma “Par nekustamā īpašuma nodokli” [1. panta](https://likumi.lv/ta/id/43913-par-nekustama-ipasuma-nodokli#p1) otrās daļas 9.1 punktu un [5. panta](https://likumi.lv/ta/id/43913-par-nekustama-ipasuma-nodokli#p5) trešo daļu. Izvērtējot saistošo noteikumu normas, tika konstatēts, ka izdodami jauni saistošie noteikumi.  Saistošo noteikumu par nekustamā īpašuma nodokļa atvieglojumu piešķiršanu izdošanas tiesiskais pamats ir tikai likuma “Par nekustamā īpašuma nodokli” attiecīgās normas. Līdz ar to ir nepieciešams pieņemt jaunus saistošos noteikumus saskaņā ar spēkā esošām tiesību normām.  Atbilstoši likuma “Par nekustamā īpašuma nodokli” 5. panta 1.1 daļai pašvaldība piešķir nodokļa atvieglojumu nodokļa maksātājiem, kuras atbilst trūcīgas vai maznodrošinātas mājsaimniecības statusam — trūcīgām mājsaimniecībām 90 procentu apmērā un maznodrošinātām mājsaimniecībām — līdz 90 procentiem no aprēķinātās nodokļa summas par to periodu, kurā nodokļa maksātājs atbilst trūcīgas vai maznodrošinātas mājsaimniecības statusam, pašvaldība ir nolēmusi piešķirt 50% atlaidi maznodrošinātiem nodokļa maksātājiem.  Atbilstoši likuma “Par nekustamā īpašuma nodokli” 5.panta trešajai daļai pašvaldības var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām. Saistošajos noteikumos pašvaldība ir noteikusi vairākām mazaizsargātām nodokļu maksātāju kategorijām nodokļa atlaides: nestrādājošām personām ar invaliditāti un personām, kuras aprūpē vai kopā ar laulāto aprūpē bērnu ar invaliditāti vai pilngadīgu personu, kura nav sasniegusi 24 gadu vecumu, ja tai noteikta 1. vai 2. invaliditātes grupa.  Atbilstoši likuma “Par nekustamā īpašuma nodokli” 5. panta ceturtajai daļai atvieglojumus atsevišķām nekustamā īpašuma nodokļa maksātāju kategorijām pašvaldības var noteikt 90, 70, 50 vai 25 procentu apmērā no nekustamā īpašuma nodokļa summas. Lai veicinātu saimniecisko darbību Madonas novada teritorijā, to nodokļa maksātāju kategorijām, kuri ir saimnieciskās darbības veicēji novada teritorijā, pašvaldība paredzējusi piešķirt nodokļa atvieglojumus kā *de minimis* atbalstu.  Lai saņemtu nekustamā īpašuma nodokļa atvieglojumus, persona iesniedz iesniegumu un tos dokumentus, kuri nav pašvaldības rīcībā vai tos uzrāda, personai ir tiesības iesniegumu iesniegt arī elektroniski | | Saistošo noteikumu fiskālā ietekme uz pašvaldības budžetu | Saistošie noteikumi samazina pašvaldības budžeta ieņēmumus no nekustamā īpašuma nodokļa. Izmaiņas uz pašvaldības budžetu nav iespējams precīzi aprēķināt, jo tas atkarīgs no nodokļu maksātāju aktivitātes, pieprasot noteiktos nekustamā īpašuma nodokļu atvieglojumus. Prognozējamā atvieglojumu kopsumma pēc izstrādātajiem Saistošajiem noteikumiem varētu būt aptuveni 40000 EUR. | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošajos noteikumos paredzētie nodokļu atvieglojumi atvieglos sociāli mazaizsargātāko iedzīvotāju finansiālo situāciju. Saistošajos noteikumos paredzētie atvieglojumi nodokļa maksātājiem, kuri veic saimniecisko darbību, veicinās uzņēmējdarbības attīstību un noteiktu uzņēmējdarbības veidu konkurētspējas paaugstināšanu novadā atbilstoši pašvaldības noteiktajiem kritērijiem.  Saistošajiem noteikumiem nav tiešas ietekmes uz vidi un iedzīvotāju veselību | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Persona, lai saņemtu nekustamā īpašuma nodokļa atvieglojumu, iesniegumu un pievienotos dokumentus, kas nav pašvaldībai pieejami, iesniedz Madonas novada pašvaldības administrācijā vai attiecīgajā Madonas novada pašvaldības pagasta vai apvienības pārvaldē.  Pozitīvu lēmumu par atvieglojuma piešķiršanu nodokļu maksātājam atsevišķi nenosūta, bet par to paziņo, nosūtot nekustamā īpašuma nodokļa maksāšanas paziņojumu, kurā redzama piemērotā atlaide. Par atteikumu piešķirt nekustamā īpašuma nodokļa atvieglojumu, nekustamā īpašuma nodokļa maksātājam mēneša laikā tiek nosūtīts pamatots lēmums par atteikumu. | | Saistošo noteikumu ietekme uz pašvaldības funkcijām un cilvēkresursiem | Nav nepieciešams veidot jaunas institūcijas, darba vietas, paplašinot esošo institūciju kompetenci, lai nodrošinātu saistošo noteikumu izpildi | | Saistošo noteikumu izpildes nodrošināšana | Saistošo noteikumu izpildi nodrošina Pašvaldības Centrālā administrācija | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai. Saistošo noteikumu mērķis ir uzlabot uzņēmējdarbības vidi un sniegt atbalstu mazāk aizsargātajām iedzīvotāju kategorijām Madonas novada pašvaldības teritorijā un piesaistīt novadam iedzīvotājus, nodrošinot nekustamā īpašuma nodokļa atlaidi atsevišķos saistošajos noteikumos paredzētos gadījumos. | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Saistošie noteikumi tika ievietoti Madonas novada pašvaldības oficiālajā tīmekļvietnē sabiedrības viedokļa noskaidrošanai no2023.gada 25.jūlija līdz 8.augustam.  Publikācijā noteiktajā termiņā tika saņemti divi rakstiski priekšlikumi:  1) Saņemts priekšlikumus piemērot 70% atlaidi zemes īpašniekiem par zemesgabalu vai tā daļu, kas pēc vienošanās ar īpašnieku, regulāri tiek izmantots Madonas novada pašvaldības organizētu tūrisma un kultūras pasākumu vajadzībām;  2) Saņemts priekšlikums piemērot atlaidi 50% apmērā nodokļa maksātāju kategorijai - mazie lauksaimnieki par lauksaimniecībā izmantojamo zemi līdz 100 ha;  Teritoriālajā un uzņēmējdarbības komitejas sēdē saņemti divi mutiski priekšlikumi:  1) Saņemts priekšlikums piemērot nekustamā īpašuma nodokļa atvieglojumu \_\_% apmērā Goda ģimenes kartes īpašniekiem.  2) Saņemts priekšlikums piemērot nekustamā īpašuma nodokļa atlaidi mājokļiem, kuros ir deklarētas personas.  Priekšlikumi izskatīti Madonas novada pašvaldības domes Finanšu un attīstības komitejas sēdē. Pieņemts lēmums papildināt saistošo noteikumu sākotnējo redakciju:  1) Ar patstāvīgu punktu, paredzot, ka personas, kuras aprūpē vai kopā ar laulāto aprūpē bērnu ar invaliditāti vai pilngadīgu personu, kura nav sasniegusi 24 gadu vecumu, ja tai noteikta 1. vai 2. invaliditātes grupa, nekustamā īpašuma nodokļa summa ir samazināma par 50 % no aprēķinātās nodokļa summas, bet ne vairāk par *500 euro*, par dzīvojamām mājām neatkarīgi no tā, vai tās ir vai nav sadalītas dzīvokļu īpašumos, dzīvojamo māju daļām, telpu grupām nedzīvojamās ēkās, kuru lietošanas veids ir dzīvošana, un tām piekritīgo zemi, ja personai vai tās laulātajam šajā objektā ir deklarētā dzīvesvieta kopā ar bērnu, kuram ir piešķirta 1. vai 2. invaliditātes grupa. Minētos atvieglojumus piemēro arī gadījumā, ja nekustamā īpašuma īpašnieks vai tiesiskais valdītājs ir kāds no šajā punktā minētā bērna vai personas vai tās laulātā pirmās pakāpes augšupējais radinieks, kuram šajā objektā ir deklarētā dzīvesvieta.  2) Papildināt saistošos noteikumus ar punktu, paredzot atlaidi 70% apmērā zemes īpašniekiem par zemesgabalu vai tā daļu, kas pēc vienošanās ar īpašnieku, tiek izmantots arī pašvaldības tūrisma objektiem, takām. | |  |

Domes priekšsēdētājs A. Lungevičs

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU